text: Sviar eru víðari til fjórðingsfinaluna eftir góðan og uppibornan 1-0 sigur á Sveis.
text: #000001
text: Emil Forsberg hevði seinasta svenska fótin á einasta málinum í dystinum
text: #000002
text: Svøríki vann fyri løtu síðani tepran 1-0 sigur í Sankta Pæturborg á Sveis. Harvið er Svøríki ímillum átta tey bestu londini í heiminum fyri fyrstu ferð í 24 ár. Ein uppiborin sigur og ein stórur dagur fyri svenskan fótbólt. Myndin í fyrra hálvleikur var sum væntað varð áðrenn: Sveis var meira á bóltinum og royndi at myndað dystin og finna loysnir. Svøríki stóð kompakt og rímiliga djúpt, og var vanadamikið uppá umstillingar. Sviar megnaðu eisini ígjøgnum dystin væl at halda bóltin uppi á sveisisku hálvuni, og koma til góðar støður. Í fyrra hálvleiki vóru nakrar vandastøður, har serliga Marcus Berg var nær við. Sveis hevði trupult við at skapa upplagdar málmøguleikar. Tann besti kom eftir gott bandaspæl stutt fyri hálvleik. Men tað var Svøríki, ið fekk einsamalla málið í dystinum. Í 65.minutti fekk Svøríki flutti væl uppá bóltin tætt við sveisiska brotsteigin. Ola Toivonen spældi yvir til Emil Forsberg, ið fekk merkiliga nógv pláss mitt fyri. Av brotsteigarmarkinum skeyt RB Leipzig miðvallarin, bólturin kom í fótin á Manuel Akanji, og snýtti Yann Sommer í málinum hjá Sveis. Nú skuldi Sveis niðurbróta gula og bláa múrin seinastu 25 minuttirnar. Hetta megnaði alupandið als ikki. Svøríki var, sum vant, ógvuliga vælskipað, gav lítið og einki vekk og hevði fult tamarhald á støðuni. Mest vandamikla støðan kom stutt inn í yvirtíðini, tá innskifti Seferovic stútaði væl eftir gott innlegg frá Ricardo Rodriguez. Men Robin Olsen var tryggur í málinum. Sveis satsaðu alt, og í seinasta minutti í yvirtíðini gjørdist innskifti Martin Olsson fríur ímóti málinum Micheal Lang gav honum eitt skump beint uttanfyri brotsspark, og so var beinleiðis reytt kort. Fyrst vrð dømt brotsspark, men eftir VAR varð nýtt, so varð dómurin broyttur til fríspark. Toivonen skeyt mitt á Yann Sommer, men tað gjørdi ongan mun, tí hetta var seinasta sparkið í dystinum. Seinasta bríks og stór frøi á svium.Leygardagin skulu sviar spæla 1/4 finaluna ímóti Onglandi ella Kolumbia. Hesi liðini spæla klokkan 19.00 í kvøld Svøríki - Sveis 1-0(0-0)
text: #000003
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000005
text: Kári á Høvdanum takkar fyri seg á altjóða pallinum
text: #000009